# Eduardo Gómez Manzano

Eduardo Gómez Manzano (Madrid, 27 de juliol de 1951 - Madrid, 28 de juliol de 2019) fou un actor i humorista espanyol, conegut principalment pel seu paper a Torrente 3 en la pantalla gran i pels seus personatges Mariano Delgado a la sèrie de televisió Aquí no hay quien viva i Máximo Angulo a La que se avecina.

## Biografia

Va treballar en molt d'oficis, com a cambrer, paleta o dependent d'uns grans magatzems, entre d'altres, i la seva arribada al món de la interpretació va ser per casualitat, l'any 1994, en què va acompanyar un amic a la gravació de la sèrie ¡Ay, Señor, Señor! i li van demanar que fes un petit paper, que va agradar tant que va ser l'inici de la seva carrera.
Des de llavors, Eduardo ha participat tant en representacions de teatre com en nombroses produccions tant per a la pantalla petita com per al cinema.Pel que fa a aquest, va començar l'any 1998 amb la pel·lícula El milagro de P. Tinto, de Javier Fesser, i al següent any va formar part del repartiment de Muertos de risa d'Álex de la Iglesia i de La lengua de las mariposas, dirigida per José Luis Cuerda. A partir de l'any 2000 l'actor ha treballat amb alguns dels més importants directors espanyols, com, Álex de la Iglesia en La comunidad, 800 balas i Crimen ferpecto, o amb José Luis Garci en Tiovivo c. 1950 i Ninette.
Altres títols de la filmografia de l'actor són El oro de Moscú, La gran aventura de Mortadel·lo i Filemó, Torrente 3 o Spanish Movie, entre d'altres. Pel que fa a la televisió, l'actor ha participat en nombroses sèries de les més famoses de la televisió espanyola, moltes d'elles en episodis esporàdics, com Los Serrano, Periodistas, Farmacia de guardia, Médico de familia, La casa de los líos, Manos a la obra o Abierto 24 horas. Va ser gràcies a la televisió, l'any 2003, quan Eduardo va aconseguir una gran popularitat en entrar a formar part del repartiment de la sèrie Aquí no hay quien viva, donant vida a Mariano Delgado, un tipus simpàtic i vividor, pare d'Emilio, el porter.
L'any 2007 es va incorporar a la que podríem anomenar seqüela de l'anterior sèrie, La que se avecina. Hi interpretà un personatge de caràcter molt similar, "Máximo Angulo", que al principi és porter de l'edifici, passant després a ser el cambrer del bar Max & Henry. Pel que fa a teatre, se l'ha pogut veure als escenaris representant l'obra Maravilla, diez y pico. L'any 2002 va ser nominat per al Premi de la Unió d'Actors al millor actor de repartiment de cinema pel seu paper a la pel·lícula 800 balas, i el 2004 va guanyar el Premi de la Unió d'Actors, aquesta vegada al millor actor secundari de televisió pel seu treball en la sèrie Aquí no hay quien viva. L'any 2010 li va ser lliurat el Premi Ciutat d'Alacant.

## Filmografia
### Cinema
#### Llargmetratges

| Belmonte (1995) La sal de la vida (1996) Los porretas (1996) Dame algo (1997) El milagro de P. Tinto (1998) Muertos de risa (1999) La lengua de las mariposas (1999) Raluy, una noche en el circo (2000) Maestros (2000) La comunidad (2000) Die Grüne Dattel (o cómo un dátil acabó con 25 años de feliz matrimonio) (2001) 800 balas (2002) La gran aventura de Mortadel·lo i Filemó (2003) El oro de Moscú (2003) | ¡Buen viaje, excelencia! (2003) El chocolate del loro (2004) Isi/Disi - Amor a lo bestia (2004) Tiovivo c. 1950 (2004) Crimen ferpecto (2004) R2 y el caso del cádaver sin cabeza (2005) Kibris: La ley del equilibrio (2005) Ninette (2005) Torrente 3: El protector (2005) Shevernatze (2007) Spanish Movie (2009) Entrelobos (2010) No lo llames amor... llámalo X (2011) Anacleto: Agent secret (2015) |

#### Curtmetratges

| Náufragos (1997) Hechizo lunar (1997) El origen del problema (1997) La isla de la tortuga (1998) Water Close (1999) Potaje de pasiones (1999) Abéñula (2000) Sólo por un tango (2000) Pasaporte (2000) | ¿Qué hay de postre? (2000) Desaliñada (2001) Parigi (2001) Expediente WC(2002) Cuento de navidad (para indigentes) (2002) Casa Fouce (2002) Nunca es tarde (2003) El elefante del rey (2003) Despedida mágica (2003) |

### Televisió

* ¡Ay, Señor, Señor! (1994)
* Médico de familia (1996)
* Ellas son así (1999)
* Periodistas (1999)
* ¡Ala... Dina! (2000)
* Los Serrano (2003)
* Aquí no hay quien viva (2003-2006)
* La que se avecina (2007-2013)
* Gym Tony (2015)

### Teatre

* Maravilla, diez y pico

## Premis i nominacions

| Any | Premi | Categoria | Títol | Resultat |
| 2003 | Premis de la Unió de Actors | Millor actor de repartiment de cinema | 800 balas | Nominat |
| 2005 | Premis de la Unió de Actors | Millor actor secundari de televisió | Aquí no hay quien viva | Guanyador |
| 2010 | Festival de Cinema d'Alacant | Premi "Ciutat d'Alacant" | | Guanyador |

## Referències

* ↑ «Muere Eduardo Gómez, actor de ‘La que se avecina’ y ‘Aquí no hay quien viva’» (en castellà). El País, 28-07-2019.
* ↑ «Biografía de Eduardo Gómez» (en castellà). biografias. [Consulta: 5 març 2014].